Tim Keyn (geymdizayner)
Tim Keyn (ing. Tim Cain; 25 avqust 1965) — ABŞ geymdizayneri, proqramçısı və prodüseri. O, orijinal "Fallout" (1997) videooyununun istehsalında iştirak edən ən vacib şəxslərdən biridir. Keyn Leonard Boyarski və Ceyson Anderson ilə birlikdə müstəqil "Troika Games" studiyasını qurmazdan əvvəl altı il "Interplay" şirkətində çalışmışdır. o, "Troika Games" studiyasında işləyərkən "Arcanum: Of Steamworks and Magick Obscura" (2001), "The Temple of Elemental Evil" (2003) və "Vampire: The Masquerade – Bloodlines" (2004) kimi videooyunların istehsalında iştirak etmişdir.